**Анџело Перуци** (роден на 16 февруари 1970 година, во Блера) — италијански фудбалски тренер и поранешен играч, на позицијата голман. Тој бил член на шампионската репрезентација на Италија, која триумфирала на Светското првенство 2006 година. Перуци е исто така и трикратен добитник на наградата *Голман на годината во Серија А*.

Перуци се пензионирал од професионалниот фудбал по сезоната 2006-07 и потоа работел како асистент-тренер на Чиро Ферара во Сампдорија во Серија А, позиција на која бил назначен во јули 2012 година, од страна на самиот тренер. Претходно тој му бил асистент на Ферара, две години и во младата репрезентација на Италија под 21-на година.

Играчка кариера
---------------

### Клупска кариера

#### Рома и Верона

Перуци израснал во младинските категории на Рома, а своето деби во Серија А го имал на 13 декември 1987, во натпреварот Милан-Рома кој завршил со резултат 0-2, а во кој добил шанса поради повредата на стандардниот голман Франко Танкреди. Со *Џалоросите* исто така играл и во наредната година, во која собрал 12 лигашки настапи, 7 во италијанскиот куп и еден во Купот на УЕФА.

Во сезоната 1989-90 Перуци бил испратен на заем во екипата на Верона, која исто така тогаш се натпреварувала во Серија А, со цел да може да брани редовно. Тој собрал 29 настапи за клубот кој на крајот од таа сезона испаднал во Серија Б.

#### Враќање во Рома и дисквалификација

За време на сезоната 1990-1991 во Серија А, Перуци се вратил назад во Рома. По три кола во првенството, тој бил главниот лик заедно со Андреа Карневале во една допинг-епизода во која бил позитивен на фентермин, по што бил дисквалификуван за дванаесет месеци.

#### Јувентус

За време на сезоната 1991-1992 тој потпишал за Јувентус за 4,5 милијарди лири, каде што ќе останe до 1999.

По првата сезона, во која собрал 6 лигашки настапи и 6 во италијанскиот куп, Перуци станал постојан стартер на голот на Јувентус. Во сезоната 1992-1993, тој доаѓа до првиот репрезентативен успех, со победата во Купот на УЕФА. За време на сезоната 1994-1995 тој го освоил своето прво *скудето*, комплетирајќи ја сезоната со освојувањето на италијанскиот куп. Во 1995 година тој го освоил и италијанскиот Суперкуп.

Во 1996 година тој *се искачил на врвот на Европа* откако ја освоил Лигата на шампионите, во финалето во Рим против Ајакс кога одбранил два пенали одлучувачки за освојувањето на трофејот, откако во редовното и дополнителното време резултатот бил нерешен. Во 1996 година тој исто така го освоил и Суперкупот на Европа и Интерконтиненталниот куп, соодветно во натпревари против ПСЖ и Ривер Плата. Во сезоната 1996-1997 и 1997-1998 тој освоил уште две скудета со Јувентус и еден италијански Суперкуп, но и загубил две последователни финалиња во Лигата на шампионите.

Во сезоната 1998-1999 тој ја одиграл неговата последна сезона на голот на Јувентус, по која тој замина од клубот откако направил вкупно 301 настап; во лигата и домашните купови и меѓународните натпревари.

Во текот на годините во Јувентус, тој бил наречен "дива свиња" од страна на неговиот соиграч Анџело Ди Ливио заради неговата извонредна физичка големина, прекар што ќе се врати, исто така, во следните тимови.

#### Интер

Тој потоа отишол во редовите на Интер, придружувајќи му се на Марчело Липи кој бил негов тренер и во Јувентус.

Како голман на *нероазурите* собрал 33 настапи. На крајот на сезоната Себастијан Фреј се вратил во Интер и Перуци бил продаден на Лацио.

#### Лацио

Во летниот преоден рок пред почетокот на сезоната 2000-2001, шампионот на Италија, Лацио го купил Перуци. Во тимот од престолнината играл седум години и направил над 200 настапи.

Во 2000 година тој го освоил италијански Суперкуп (4-3 победа над Интер), а во 2004 година тој победил во италијанскиот куп (2-0 и 2-2 во двата натпревари во финалето против Јувентус). Во некои од натпреварите тој ја носел и капитенската лента. Како играч на Лацио тој играл трипати во Лигата на шампионите и дошол до третото место во првенството на Италија во два наврати.

Тој го најавил неговото пензионирање од фудбалот на 29 април 2007 по завршувањето на римското дерби помеѓу Рома и Лацио, кое завршило 0-0. На 37 години, последниот настап во својата кариера, Перуци го имал појавувајќи се во последните минути од натпреварот Лацио-Парма одигран на 20 мај 2007, како негов славенички поздрав.

### Репезентативна кариера

Тој го направил своето деби во фудбалската репрезентацијата на Италија на 25 години, во натпреварот Италија-Естонија 4-1 на 23 март 1995.

Под водство на Ариго Саки, Перуци станал прв голман и учествувал на Европското првенство во 1996, каде што Италија била елиминирана во првиот круг.

Како во клубот, така и во репрезентацијата на *Аѕурите*, неговата кариера бил погодена од повреди кои ги ограничиле неговите настапи. Тој всушност го прескокнал Светското првенство 1998, за кое тој бил поканет како прв голман, но поради повреда му ја препуштил таа позиција на Џанлука Паљука.

Во 2004, по 5 годишно отсуство, тој се вратил во националниот дрес кога селектор бил Трапатони, кој го поканил него за настап на Европското првенство 2004 како трет голман. За крај, на возраст од 36, тој добил повик за настап и на Светското првенство 2006 како втор голман, замена на Џанлуиџи Буфон. Имено, на тоа првенство Италија станала шампион, а Перуци заработил златен медал.

Тој собрал вкупно 31 настап за националната селекција.

#### Хронологија на репрезентативните настапи

| Хронологија на настапи и постигнати голови за националната селекција ― Италија |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 25-03-1995 | Салерно | Италија Италија | **4 – 1** | Естонија Естонија | Квал. за Евро 1996 | **-1** |  |  |
| 29-03-1995 | Киев | Украина Украина | **0 – 2** | Италија Италија | Квал. за Евро 1996 | - |  |  |
| 06-09-1995 | Удине | Италија Италија | **1 – 0** | Словенија Словенија | Квал. за Евро 1996 | - |  |  |
| 11-11-1995 | Бари | Италија Италија | **3 – 1** | Украина Украина | Квал. за Евро 1996 | **-1** |  |  |
| 15-11-1995 | Реџо Емилија | Италија Италија | **4 – 0** | Литванија Литванија | Квал. за Евро 1996 | - |  |  |
| 24-01-1996 | Терни | Италија Италија | **3 – 0** | Велс Велс | Пријателска | - | заменет 45' |  |
| 29-05-1996 | Кремона | Италија Италија | **2 – 2** | Белгија Белгија | Пријателска | **-2** |  |  |
| 01-06-1996 | Будимпешта | Унгарија Унгарија | **0 – 2** | Италија Италија | Пријателска | - | заменет 45' |  |
| 11-06-1996 | Ливерпул | Русија Русија | **1 – 2** | Италија Италија | Евро 1996  | **-1** |  |  |
| 14-06-1996 | Ливерпул | Чешка Чешка | **2 – 1** | Италија Италија | Евро 1996  | **-2** |  |  |
| 19-06-1996 | Манчестер | Германија Германија | **0 – 0** | Италија Италија | Евро 1996  | - |  |  |
| 22-01-1997 | Палермо | Италија Италија | **2 – 0** | Северна Ирска Северна Ирска | Пријателска | - |  |  |
| 12-02-1997 | Лондон | Англија Англија | **0 – 1** | Италија Италија | Квал. за СП 1998 | - |  |  |
| 29-03-1997 | Трст | Италија Италија | **3 – 0** | Молдавија Молдавија | Квал. за СП 1998 | - |  |  |
| 02-04-1997 | Хоржов | Полска Полска | **0 – 0** | Италија Италија | Квал. за СП 1998 | - |  |  |
| 30-04-1997 | Неапол | Италија Италија | **3 – 0** | Полска Полска | Квал. за СП 1998 | - |  |  |
| 04-06-1997 | Нант | Италија Италија | **0 – 2** | Англија Англија | Турнир во Франција | **-2** |  |  |
| 10-09-1997 | Тбилиси | Грузија Грузија | **0 – 0** | Италија Италија | Квал. за СП 1998 | - |  |  |
| 11-10-1997 | Рим | Италија Италија | **0 – 0** | Англија Англија | Квал. за СП 1998 | - |  |  |
| 15-11-1997 | Неапол | Италија Италија | **1 – 0** | Русија Русија | Квал. за СП 1998 | - |  |  |
| 28-01-1998 | Катанија | Италија Италија | **3 – 0** | Словачка Словачка | Пријателска | - |  |  |
| 22-04-1998 | Парма | Италија Италија | **3 – 1** | Парагвај Парагвај | Пријателска | - | заменет  45' |  |
| 05-09-1998 | Ливерпул | Велс Велс | **0 – 2** | Италија Италија | Квал. за Евро 2000 | - |  |  |
| 18-11-1998 | Салерно | Италија Италија | **2 – 2** | Шпанија Шпанија | Пријателска | **-2** |  |  |
| 16-12-1998 | Рим | Италија Италија | **6 – 2** | World Stars World Stars | Пријателска | **-2** | заменет 45' |  |
| 10-02-1999 | Пиза | Италија Италија | **0 – 0** | Норвешка Норвешка | Пријателска | - |  |  |
| 28-04-2004 | Џенова | Италија Италија | **1 – 1** | Шпанија Шпанија | Пријателска | **-1** | влегол во игра 46' |  |
| 08-06-2005 | Торонто | Италија Италија | **1 – 1** | Србија и Црна Гора Србија и Црна Гора | Пријателска | **-1** |  |  |
| 03-09-2005 | Глазгов | Шкотска Шкотска | **1 – 1** | Италија Италија | Квал. за СП 2006 | **-1** |  |  |
| 07-09-2005 | Минск | Белорусија Белорусија | **1 – 4** | Италија Италија | Квал. за СП 2006 | **-1** |  |  |
| 08-10-2005 | Палермо | Италија Италија | **1 – 0** | Словенија Словенија | Квал. за СП 2006 | - |  |  |
| Вкупно |  | Настапи | 31 |  | Голови | -17 |  |  |

Тренерска кариера
-----------------

Од 2008 до 2010 тој бил дел од персоналот во репрезентацијата на Италија, како технички соработник на селекторот Марчело Липи.

На 22 октомври 2010 бил именуван за помошник тренер на репрезентацијата на Италија под 21-на година, во период кога селектор бил Чиро Ферара .

На 2 јули 2012, како резултат на задоволството на Ферара од Перуци, тој го назначил својот поранешен соиграч (Перуци, од сезоните во Јувентус) за помошник и во Сампдорија, која Ферара ја презел малку порано истото лето. По серија лоши резултати, Ферара бил отпуштен заедно со Перуци.

Титули
------

### Клупски

### Италија Јувентус

* **Серија А** (3): 1994-95, 1996-97, 1997-98
* **Куп на Италија** (1): 1994–95
* **Суперкуп на Италија** (2): 1995, 1997
* **Куп на УЕФА** (1): 1992-93
* **УЕФА Лига на шампиони** (1): 1995-96
* **УЕФА Супер Куп** (1) : 1996
* **Интерконтинентален Куп** (1): 1996

### Италија Лацио

* **Суперкуп на Италија**: 2000
* **Куп на Италија**: 2003–04

### Репрезентативни

### Италија

* **ФИФА Светско Првенство** (1): 2006

Наводи
------

1. ↑  „Ферара нов тренер, Перуци негов асистент: Презентацијата закажана за понеделник" (италијански). FIGC.it. октомври 22, 2010. Архивирано од изворникот на 2012-08-29. Посетено на 22 октомври 2010.
2. ↑  Перруци: una porta sul futuro
3. ↑  Анџело Перуци вмешан во допинг скандал[*мртва врска*]
4. ↑  Анџело Перуци суспендиран
5. ↑  „плеер - На Целосно panini 1961-2012". Сендвичи. 25 јуни 1991. стр. 10. Отсутно или празно `|url=` (help)CS1-одржување: датум и година (link)
6. ↑  Angelo Peruzzi, il "cinghialone" aspetta il si di Lotito[*мртва врска*]

Надворешни врски
----------------

* Анџело Перуци на soccerway

|  |  |  |  |
| --- | --- | --- | --- |
| 

| * п
* р
* у
 Јувентус - Шампион на Европа 1996  |
| --- |
|  |
| 1 Перуци | 2 Ферара | 3 Торичели | 5 Порини | 6 Соуса | 7 Ди Ливио | 8 Конте | 9 Вијали | 10 Дел Пјеро | 11 Раванели | 12 Рампуља | 14 Дешан | 18 Југовиќ | 20 Вјерховод | 21 Падовано | 22 Песото | тренер Липи| |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  ЕП 1996 |
| --- |
|  |
| 
* 1 Перуци
* 2 Аполони
* 3 Малдини
* 4 Карбони
* 5 Костакурта
* 6 Неста
* 7 Донадони
* 8 Муси
* 9 Торичели
* 10 Албертини
* 11 Баџо
* 12 Толдо
* 13 Росито
* 14 Дел Пјеро
* 15 Ди Ливио
* 16 Ди Матео
* 17 Фузер
* 18 Казираги
* 19 Кјеза
* 20 Раванели
* 21 Ѕола
* 22 Бучи
* Селектор: Саки

 | Италија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  СП 2006 - шампиони (4. титула) |
| --- |
|  |
| 
* 1 Буфон
* 2 Ѕакардо
* 3 Гросо
* 4 Де Роси
* 5 Канаваро
* 6 Барцаљи
* 7 Дел Пјеро
* 8 Гатузо
* 9 Тони
* 10 Тоти
* 11 Џилардино
* 12 Перуци
* 13 Неста
* 14 Амелија
* 15 Јаквинта
* 16 Каморанези
* 17 Бароне
* 18 Инѕаги
* 19 Ѕамброта
* 20 Перота
* 21 Пирло
* 22 Одо
* 23 Матераци
* Селектор: М. Липи

 | Италија |

 |